Over 170 cruisepassasjerer syke
Skipet, med 3009 passasjerer om bord, har vært på seilas fra Los Angeles til Hawaii, og deretter Tahiti. Men i løpet av den 28 dager lange reisen har flere av passasjerene fått mer enn minner med seg hjem, skriver CNN. Vel tilbake til havnen i Los Angeles er intet mindre enn 172 av passasjerene om bord syke. - I løpet av de siste dagene så vi et økende antall tilfeller med magetarminfeksjon som følge av noroviruset, sier Susan Lomax, talskvinne fro Princess Cruises som eier «Crown Princess». Noroviruset omfatter Norwalk-virus, calicivirus, astrovirus og andre virus som kan gi mageinfeksjoner, og kan forårsake oppkast og diaré i epidemiske utbrudd. Smitten spres raskt i «tette miljøer» som cruiseskip, institusjoner, sykehus, barnehager, hoteller og lignede. - Siden det er influensasesong, og når omgangssyke sirkulerer på land, så pleier vi å oppfordre alle våre gjester om å være iherdige med å vaske hendene og å bruke antiback, sier Lomax. Skipet blir nå grundig vasket og desinfisert.
172 cruisepassasjerer på cruise til Hawaii fikk en heller dårlig avslutning på ferien. dårlig avslutning på ferien.